# Amenemis III

### Straipsnis iš Vikipedijos, laisvosios enciklopedijos.

Amenemis III (Lamaras, Amenemhatas III, Amenemhetas III) – šeštasis dvyliktosios Egipto dinastijos faraonas. Valdė nuo 1842–1797 pr. m. e. Senusreto III ir Sebekshedti-Neferu sūnus. Manoma, kad dvidešimt metų buvo koregentu, valdė kartu su tėvu. Vėliau padarė koregentu sūnų Amenemį IV. Remiamasi uolų įrašu rastu Konose Nubijoje. Pagal įrašą pirmieji Amenemio IV valdymo metai yra tapatinami su Amenemio III 46, 47 ar 48 valdymo metais. Nors pagal Turino kanoną valdė tik 40 metų. Amenemio III duktė Sobekneferu tapo Amenemio IV įpėdine.

Pastatė piramidę Dašure vad. „Juodoji piramidė“, tačiau iškilo statybų sunkumų ir statybos buvo apleistos. Piramidė Dašure buvo naudojama kelių karališkų kilmės moterų laidojimui. Maždaug 15 valdymo metais nusprendė pastatyti naują piramidę Havaroje, šalia jo pastatė šventyklą. Graikai Herodotas ir Diodoras Sikulas piramidę pavadino „Labirintu“. Piramidėje gausu spąstų, daug daugiau negu kuriam kitam Egipto laidojimo komplekse. Amenemio III duktė palaidota atskiroje piramidėje (atrastoje 1956), 2 km nuo faraono piramidės.

Pastatė užtvanką el-Lahune. Eksplotavo turkio kasyklas Sinajuje, akmens skaldyklas Vadi Hamamate, Turoje, Toškoje, Vadi el-Hude. Rengė karo žygius į Nubiją, ten statė tvirtoves. Be laidojimo kompleksų Dašure ir Havaroje, Biahme pastatė didžiules statulas, Medinete Maade Renenutetės ir Sobeko šventyklą, Krokodilopolyje Sobeko šventyklą, Harsafo šventyklą Ehnasidža el-Medinoje Bubaste, vykdė statybas Memfyje, Abydose, Kubane. Romėniškuoju periodu Amenemis III buvo garbinamas kaip Lameras.

| Egipto faraonai
Vidurinė karalystė Dvylikta dinastija Amenemis I -> Senusretas I -> Amenemis II -> Senusretas II -> Senusretas III -> Amenemis III -> Amenemis IV -> Sobekneferu

Rodomas puslapis "http://lt.wikipedia.org../../../a/m/e/Amenemis_III_1ad7.html"

Kategorija: Egipto valdovai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- العربية
- Català
- Deutsch
- English
- Esperanto
- Español
- فارسی
- Suomi
- Français
- Italiano
- Nederlands
- Polski
- Português
- Русский
- Srpskohrvatski / Српскохрватски
- Svenska
- 中文